عبید الرحمٰن صدیقی

**عبید الرحمٰن صدیقی** کی پیدائش بھارت کے صوبہ اتر پردیش کے ضلع غازی پور میں 5 جون 1964ء کو محلہ مچھرہٹہ میں ہوئی۔ اس وقت بھارت کے اہم مؤرخین اور ادیبوں میں ان کا شمار ہوتا ہے۔ غازی پور کے واحد تاریخ دان جنھوں نے عہد وار قدیم دور سے دہلی سلطنت دور اور مغلیہ سلطنت دور کی گمشدہ تاریخ کو قلمبند کرکے منظرعام پر لانے کا کام کیا ہے۔ اس کی بنا پر ہندوستان کے سمراٹ اشوک کلب نے ان کو "غازی پور کا فاہیان" لقب سے نوازا ہے۔ نیز ان کی ایک اہم کاوش 'غازی پور والا عبید ' نامی بلاگ ہے جو ادبی، سماجی اور سیاسی حلقوں میں خاصا مقبول ہے۔

## ابتدائی حالات
عبید الرحمٰن صدیقی نے شہر غازیپور کے مشہور و معروف تعلیم یافتہ گھرانے میں آنکھ کھولی جس کا خاصا اثر ان کے ادبی اور تحقیقی سفر پر رہا۔ عبید الرحمن کی ابتدائی تعلیم مدرسہ دینیہ میں درجہ پنجم تک اور بعد ازاں درجہ ششم تک مدرسہ عظیمیہ میں ہوئی۔ اس کے بعد شہر کے مشہور و معروف تعلیمی ادارہ محمڈن اینگلو ہندوستانی انٹر کالج سے جونیر ہائی اسکول سے لے کر انٹرمیڈیٹ تک کی تعلیم مکمل کرنے کے بعد غازی پور کے پوسٹ گریجویٹ ڈگری کالج سے گریجویشن کی ڈگری حاصل کر کے 1984ء میں الہ آباد یونیورسٹی چلے گئے۔ وہاں ایل۔ ایل۔ بی اور ڈپلوما ان جرنلزم کی ڈگری حاصل کی اور پھر نجی طور پر ایم۔ اے۔ انگریزی علی گڑھ مسلم یونیورسٹی سے کیا اور اس کے بعد دہلی کا رخ کیا۔ اس درمیان آئی۔ اے۔ ایس کا امتحان پاس کیا لیکن انٹرویو میں ناکامی کے سبب وطن غازی پور واپس آ گئے۔ آدرش انٹر کالج میں عارضی لیکچرر بھی رہے لیکن دل نہیں لگا۔ کچھ سالوں بعد بھارت کے مشہور و معروف رسائل اور اخبارات میں مضامین لکھنے لگے اور یہ سلسلہ ہنوز جاری ہے۔
تصغیر|عبید الرحمٰن صدیقی نائب صدر جمہوریہ ہند حامد انصاری کے ساتھ

## خاندان
عبید الرحٰمن صدیقی کے خاندا ن کا تعلق سرزمین مکہ معظمہ سے ہے۔ آپ کے مورث صوفی حضرت شیخ عبد الرزاق مکی بہ عہد ابراہیم لودھی لاہور تشریف لائے اور وہاں شیخ میراں موج دریاؒ جو مشہور بزرگ اور عالم دین تھے ان کی شاگردی قبول کی۔ بعد وصال آپ پیرو مرشد کے حجرہ نیلا گنبد لاہور میں دفن ہوئے۔ آپ کے بڑے لڑکے حضرت شیخ جمال احمد مکیؒ لاہور سے دہلی آئے اور حضرت شیخ محمد بن مکن مصباح العاشقین ملانویؒ کے بعد حضرتشیخ عبد القدوس گنگوہی کے مرید خاص ہوئے۔ آپ بادشاہ نصیرالدین ہمایوں کے ساتھ 1526ء میں نصیر خان لوہانی کی بغاوت کی سرکوبی کے لیے آئے اور غازی پور محمدآباد یوسف پور میں بس گئے۔ عبید الرحٰمن صاحب کے والد اختر عثمان ہیں۔ آپ کے اہل خاندان کا سب سے بڑا تعاون علی گڑھ مسلم یونیورسٹی کو بنانے میں رہا .سر سید احمد خان آپ کے بزرگ مولوی عبد الصمد (وکیل ،مجسٹریٹ) کے دوستوں میں سے اور علی گڑھ مسلم یونیورسٹی کے لیے چندہ دینے والوں میں سے ہیں مزید جانکاری کے لیے سر سید احمد خاں کا اخبار انسی ٹیوٹ گزٹ9/جون/1878دیکھیے۔ آپ کے خاندان کے لوگوں نے ہندوستان کی جنگ آزادی میں بھی نمایاں کردار ادا کیاہے۔ انگریزوں کی ظلم اور زیادتی سے متاثرہوکر آپ کے خاندان کے خان بہادر امین اللہ اور۔ خان بہادرمولوی عبد الصمدصاحب نے انگریزوں کے دئے تمغے خان بہادرکو لوٹا دیا۔

## ادبی خدمات
عبید الرحمٰن صدیقی نے محض 19-20 سال کی عمر سے مضون لکھنے کی ابتدا کی۔ پہلا مضمون دوران تعلیم 1984ء میں اندرا گاندھی کے قتل پر لکھا تھا۔ اس وقت سے لے کر اب تک ان کے تقریباً 1500 مضامین اور تحقیقی مقالے انگریزی، اردو اور ہندی زبانوں میں شائع ہو چکے ہیں۔ عبید الرحمٰن کی شخصیت اور ادبی خدمات پر ہندوستان کے مختلف ٹی۔ وی۔ چینلوں نے ڈاکومینڑی نشر کی ہیں، جیسے دہلی دوردرشن اردو، ای ٹی وی اردو حیدرآباد، زی سلام اردو، ای ٹی وی اتر پردیش وغیرہ۔ عبید الرحمٰن صدیقی نے بھارت کے مختلف ریڈیو اسٹیشن سے فیچر، ادبی مقالے اور موجودہ مسائل پر پروگرام کرچکے ہیں۔

ان کی تصانیف کی فہرست ذیل میں ہے۔
* تذکرہ مشائخ غازی پور تصغیر|تذکرہ مشائخ غازی پور
* غازی پور کا ادبی پس منظر
* غازی پور بنام گادھی پوری ایک اولوکن
* غازی پور میں گوتم بدھ، سمراٹ اشوک اور بودھ استھل تصغیر|عبید الرحمٰن صدیقی جناب معین احسن جذبی کے ہمراہ
* غازی پور سر سید احمد خان کے پس منظر میں
آپ کی کتابیں ہیں۔ نیز عبید کی شخصیت پر ہندوستان میں کئی سیمینار بھی منعقد ہو چکے ہیں۔
تصغیر|عبیدالرحٰمن صدیقی پروفیسر سمیتا تیواری جسسل کے ساتھ
تصغیر|غازی پور بنام گادھی پوری ایک اولوکن کا کور

## اعزازات
ملک کی مختلف تنظیموں نے مختلف اعزازات اور ایوارڈ سے نوازا ہے جیسے غازی پور رتن ایوارڈ، غازی پور کے رس کھان ایوارڈ، یوتھ لیٹریری ایوارڈ (ابوظبی)، غالب ایوارڈ (دہلی)، المئومل ایوارڈ (المئومل شودھ سنستھان لکھنؤ)، مولوی رحمت اللہ ایوارڈ (مدرسہ چشمۂ رحمت) حضرت آسی ایوارڈ وغیرہ۔
تصغیر|عبید الرحمٰن صدیقی کی کتاب کی اجرا کرتے ہوئے وزیر اعلیٰٰ بہار نتیش کمار

## عبید الرحٰمن صدیقی کے بارے میں چند مشاہیر کی آراء
### فاخرہ بتول [[اسلام آباد]] [[پاکستان]]

### رسول ساقی [[مدینہ منورہ|مدینہ]]، [[سعودی عرب]]

## حوالہ جات

* جاگرن ڈاٹ کوم پر خبر
*	جاگرن ڈاٹ کوم پر خبر
* پوروانچل ڈاٹ کوم پر خبر
* ﻏﺎﺯﯼ ﭘﻮﺭ ﺑﻨﺎﻡ ﮔﺎﺩﮬﯽ ﭘﻮﺭﯼ ﺍﯾﮏ ﺍﻭﻟﻮﮐﻦ کتاب
* ﺎﺯﯼ ﭘﻮﺭ ﻣﯿﮟ ﮔﻮﺗﻢ ﺑﺪﮪ , ﺳﻤﺮﺍﭦ ﺍﺷﻮﮎ ﺍﻭﺭﺑﻮﺩﮪ ﺍﺳﺘﮭﻞ کتاب
* تذکرہ مشائخ غازی پور
* غازی پور کا ادبی پس منظر
## خارجی روابط
* اردو یوتھ فورم بہار پر، عبید الرحمن صدیقی کی کتاب "غازیپور بنام گادھی پوری: ایک جائزہ" کا مختصر جائزہ از تبسم فاطمہ، اردو یوتھ فورم
* غازی پور والا مکی بلاگ سپاٹ
* فیس بک پر عبید الرحمٰن صدیقی
* عبید الرحمٰن صدیقی کی کتاب کی رسم اجرا کرتے ہویے جناب نتیش کمار وزیر اعلی بہار
* عبید الرحمٰن صدیقی کی کتاب کی رسم اجرا کرتے ہویے جناب نتیش کمار وزیر اعلی بہار 
* http://www.jagran.com/uttar-pradesh/ghazipur-11408880.html

زمرہ:1964ء کی پیدائشیں
زمرہ:بقید حیات شخصیات
زمرہ:بھارتی مسلم شخصیات
زمرہ:غازی پور کی شخصیات
زمرہ:فاضل جامعہ الہٰ آباد
زمرہ:مؤرخین ہندوستان
زمرہ:جامعہ علی گڑھ کے فضلا